nahid-hub/BLUGE-bengali-wikipedia-section-title-prediction huggingface dataset:
জিজি হাদিদের জন্ম এবং প্রতিপালন হন লস অ্যাঞ্জেলেস শহরে। তার বাবা মোহাম্মেদ হাদিদ একজন আবাসন বর্ধনকারী এবং তার মা ইয়োলোন্ডা হাদিদ(নেটে ভ্যান ডি হারিক) একজন সাবেক মডেল। তার মা একজন নেদারল্যান্ডে জন্মগ্রহণকারী মার্কিনী, এবং তার বাবা একজন প্যালেস্টিনীয়-মার্কিন নাগরিক। তার বাবার মাধ্যমে তিনি নাজারেথের রাজপূত্র এবং গালিলীর শেখ ডাহেল আল ওমর, এর বংশধর। 
হাদিদের ছোট সহোদর রয়েছে, যার মধ্যে একজন বোন, বেলা, এবং আরেকজন ভাই, আনোয়ার, তারা দুজনও মডেল। তার বাবার প্রথম সংসারের আরো দুজন বড় সৎ-বোন আছে, তারা হলেন মারিয়েল্লি এবং এলানা। তার পিতা-মাতার বিবাহবিচ্ছেদ পরবর্তীকালে, তার মা সঙ্গীত প্রযোজক ডেভিড ফোস্টার কে বিয়ে করেন, সেখানেও তার আরো পাচঁজন সৎ-বোন আছে। ২০১৩ সালে, হাদিদ মালিবু হাই স্কুল থেকে স্নাতক গ্রহণ করেন, সেখানে তিনি ভার্সিটি ভলিবল দলের অধিনায়ক ছিলেন, পাশাপাশি তিনি একজন আকর্ষণীয় অশ্বারোহী ছিলেন,
হাই স্কুল শেষ করার পর, তিনি নিউ ইয়র্ক শহরে চলে আসেন এবং তার পড়াশোনা আর তার মডেলিং কর্মজীবনে মনোনিবেশ করেন। হাদিদ প্রথমে ২০১৩ সালের প্রথমে দ্য নিউ স্কুল বিশ্ববিদ্যালয়ে অপরাধ মনোবিজ্ঞান বিষয়ে অধ্যয়ন শুরু করেছিলেন কিন্তু, পরে তিনি তার মডেলিং কর্মজীবনে আরো মনোযোগী হওয়ার জন্য তার অধ্যয়ন স্থগিত করেন। 

সঠিক অনুচ্ছেদ শিরোনাম কোনটি?
titleA. ব্যক্তিগত জীবন
titleB. ১৯৯৭-২০১২: প্রাথমিক কাজ
titleC. প্রাথমিক জীবন
titleD. ২০১৩–২০১৪: নিউ ইয়র্কে পেশাগতভাবে উত্থান
উত্তর: titleC
মূলধারার দর্শনে লুডভিগ বোলৎসমানের কোন যুগান্তকারী অবদান নেই, কারণ তিনি ছিলেন মূলত গাণিতিক পদার্থবিজ্ঞানী। কিন্তু দর্শন বিষয়ে তিনি বিস্তর পড়াশোনা করেছিলেন এবং একটি নিজস্ব দার্শনিক চিন্তাধারার জন্মও দিয়েছিলেন। দার্শনিক দিক দিয়ে তিনি ছিলেন পুরোদস্তুর বাস্তববাদী এবং বস্তুবাদী। অবশ্য বৈজ্ঞানিক পদ্ধতির মূলেই রয়েছে এই বাস্তববাদ। তার দার্শনিক চিন্তাধারা লিপিবদ্ধ আছে তার লেখা "জনগণের প্রতি" নামক বইটিতে। ১৯০৩ সালের দিকে ভিয়েনায় দার্শনিক হিসেবেও তিনি স্বীকৃত ছিলেন, যার প্রমাণ পাওয়া যায় আর্নস্ট মাখের অবসর গ্রহণের পর বিজ্ঞানের দর্শন বিষয়ক একটি পদে তাকে নিয়োগদান।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. বোলৎসমানের দর্শন
titleC. উত্তরণের দিনগুলো
titleD. দুঃখময় শেষ জীবন
উত্তর: titleB
নব্বইয়ের দশকে উত্তর কোরিয়া দুর্ভিক্ষ দ্বারা বিধ্বস্ত হয়েছিল, যার ফলে ৫০০,০০০ থেকে ৩ মিলিয়ন মানুষ মারা গিয়েছিল। খারাপ আবহাওয়া, সারের অভাব এবং আন্তর্জাতিক অনুদান বন্ধ হওয়ার মতো কারণগুলির কারণে উত্তর কোরিয়ানদের খাওয়ার মতো পর্যাপ্ত পরিমাণ খাদ্য নেই, আজও খাদ্য সংকট চলছে। ২০০৮ সালে উত্তর কোরিয়ানদের উপর একটি গবেষণায় দেখা গেছে যে তিন-চতুর্থাংশ উত্তরদাতারা তাদের খাবার গ্রহণ কমিয়েছে। চরম দারিদ্র্যও উত্তর কোরিয়ার জনগণের ক্ষুধার মুখোমুখি হওয়ার একটি কারণ, জনসংখ্যার ২৭% মানুষ প্রতিদিন ১ মার্কিন ডলারের কম আয়ে নিরঙ্কুশ দারিদ্র্যসীমায় বা এর নিচে বাস করছে।

এই খাদ্য সংকট অনেকগুলি অপুষ্টিজনিত রোগের কারণ হতে পারে। ২০০৯ সালের ইউনিসেফের একটি প্রতিবেদনে দেখা গেছে যে উত্তর কোরিয়া "১৮ টি দেশের মধ্যে একটি যেখানে ৫ বছরের কম বয়সী শিশুদের বিকাশে সর্বাধিক কম বৃদ্ধি ঘটেছে"। ২০১৭ সালে একটি সমীক্ষায় দেখা গেছে যে উত্তর কোরিয়ার ২০% এরও কম বাচ্চার শারিরীক বিকাশ ও বৃদ্ধি বাধাগ্রস্ত হয়, যেখানে ২০০৯ সালে এটি ছিল ৩২%।

সঠিক অনুচ্ছেদ শিরোনাম কোনটি?
titleA. সংক্রামক রোগ
titleB. আয়ু
titleC. অপুষ্টি
titleD. চক্ষু চিকিৎসা
উত্তর: titleC
১৯৩৯ সালে তিনি জগন্নাথ কলেজ এ প্রভাষক হিসেবে তার কর্মজীবন শুরু করেন এবং সেখানে ১৯৪৯ সাল পর্যন্ত পড়িয়েছেন। এরপর তিনি ঢাকা বিশ্ববিদ্যালয়ে বয়োঃজ্যেষ্ঠ প্রভাষক হিসেবে যোগ দেন এবং মৃত্যু পর্যন্ত সেখানেই কর্মরত ছিলেন। সংস্কৃত ভাষায় পণ্ডিত এই গুণী বাংলা এবং ভারত উপমহাদেশের ইতিহাস সম্পর্কে বিশেষজ্ঞ ছিলেন। তিনি এক সময় ঢাকা বিশ্ববিদ্যালয়ের জগন্নাথ হলের প্রভোষ্ট হিসেবে দায়িত্ব পালন করেছেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. জন্ম ও শিক্ষাজীবন
titleC. হত্যা
titleD. বুদ্ধিজীবী হত্যার রায়
উত্তর: titleA
নাম–৭নংআমিরপুরইউনিয়নপরিষদ।
আয়তন– ১৮.৪২ (বর্গকিঃমিঃ)
লোকসংখ্যা–১৭৯৮৭জন(প্রায়) (২০১১সালেরআদমশুমারিঅনুযায়ী)
গ্রামেরসংখ্যা– ১৯টি

শিক্ষার হার– ৬৫.৭৮%।(২০০১ এর শিক্ষা জরীপ অনুযায়ী)
প্রাথমিক বিদ্যালয়ের হাজিরার হার- ৯৮%
শিশু মৃত্যুর হারঃ- ৪৪%
মানুষের প্রধান পেশা সমুহঃ- কৃষি ও ব্যবসা
মানুষের প্রধান আয়ের উৎস সমুহঃ- কৃষি, চাকুরি ও ব্যবসা
প্রধান কৃষি উৎপাদিত ফসলঃ- ধান,ডাল,তিল


সঠিক অনুচ্ছেদ শিরোনাম কোনটি?
titleA. ইতিহাস
titleB. হাট-বাজার
titleC. বর্তমান জনপ্রতিনিধি
titleD. একনজরে
উত্তর: titleD
আব্দুল মজিদ তালুকদারের মৃত্যুর পর তার ছেলে আব্দুল মোমিন তালুকদার ২০০১ ও ২০০৮ সালের নির্বাচনে বগুড়া-৩ আসনের সংসদ সদস্য নির্বাচিত হন। যিনি (আব্দুল মোমেন তালুকদার) যুদ্ধাপরাধ ও মানবতাবিরোধী অপরাধ মামলায় থাকায় বর্তমানে পলাতক। মজিদ তালুকদারের আরেক ছেলে আদমদীঘি উপজেলা চেয়ারম্যান আব্দুল মুহিত তালুকদার। 

সঠিক অনুচ্ছেদ শিরোনাম কোনটি?
titleA. রাজনৈতিক ও কর্মজীবন
titleB. পারিবারিক জীবন
titleC. মৃত্যু
titleD. বিতর্ক
উত্তর: titleB
ইসলাম মতে ঈদুল আযহার দিনে যার যাকাত দেয়ার সামর্থ্য আছে অর্থাৎ যার কাছে ঈদের দিন প্রত্যূষে সাড়ে সাত তোলা স্বর্ণ বা সাড়ে বায়ান্ন তোলা রৌপ্য বা সমপরিমাণ সম্পদ (যেমন জমানো টাকাা) আছে তার ওপর ঈদুল আযহা উপলক্ষে পশু কুরবানি করা ওয়াজীব। ঈদুল আযহার দিন থেকে শুরু করে পরবর্তী দুইদিন পশু কুরবানির জন্য নির্ধারিত। মুসাফির বা ভ্রমণকারির ওপর কুরবানি করা ওয়াজিব নয়| ঈদুল আযহার নামাজ শেষে কুরবানী করতে হবে। ঈদুল আযহার নামাজের আগে কুরবানি করা সঠিক নয়।

বাংলাদেশের মুসলিমরা সাধারণত গরু ও ছাগল কুরবানি দিয়ে থাকেন। এছাড়া কেউ কেউ ভেড়া, মহিষ, উট, দুম্বাও কোরবানি দিয়ে থাকেন। ২০১৯ সালে বাংলাদেশে কোরবানির পশুর চাহিদা ছিল ১ কোটি ১০ লক্ষ আর বাংলাদেশে কোরবানির উপযোগী পশুর সংখ্যা ছিল ১ কোটি ১৮ লক্ষ। ২০১৮ সালে বাংলাদেশে কোরবানিকৃত পশুর সংখ্যা ছিল ১ কোটি ৫ লাখ। এক ব্যক্তি একটি গরু, মহিষ, উট, ছাগল, ভেড়া বা দুম্বা কুরবানি করতে পারেন। তবে গরু, মহিষ ও উটের ক্ষেত্রে সর্বোচ্চ ৭ ভাগে কুরবানি করা যায় অর্থাৎ ২, ৩, ৫ বা ৭ ব্যক্তি একটি গরু কুরবানিতে শরিক হতে পারেন। কুরবানির ছাগলের বয়স কমপক্ষে ১ বছর হতে হবে। গরু ও মহিষের বয়স কমপক্ষে ২ বছর হতে হবে। নিজ হাতে কুরবানি করা ভাল। কুরবানি প্রাণীর দক্ষিণ দিকে রেখে কিবলামুখী করে, ধারালো অস্ত্র দিয়ে 'বিসমিল্লাহি আল্লাহু আকবার' বলে জবাই করতে হয়।

সাধারণত আমাদের দেশে কুরবানির মাংস তিন ভাগে ভাগ করে ১ ভাগ গরিব-দুঃস্থদের মধ্যে ১ ভাগ আত্মীয় স্বজনদের মধ্যে এবং ১ ভাগ নিজেদের খাওয়ার জন্য রাখা হয়। তবে মাংস বিতরণের কোন সুস্পষ্ট হুকুম নেই কারণ কুরবানির হুকুম পশু জবেহ্‌ হওয়ার দ্বারা পালন হয়ে যায়। কুরবানির পশুর চামড়া বিক্রির অর্থ দান করে দেয়ার নির্দেশ রয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. অন্য নাম
titleC. পশু কুরবানী
titleD. ঈদের নামাজ
উত্তর: titleC
সাহিত্য অকাদেমী পুরস্কারের অর্থমূল্য এককালীন ৫০,০০০ ভারতীয় টাকা। পুরস্কারের সঙ্গে দেওয়া হয় একটি মানপত্র। প্রকৃতপক্ষে সাহিত্য অকাদেমী মোট ২৪টি সাহিত্য অকাদেমী পুরস্কার দিয়ে থাকে। এই পুরস্কারগুলি প্রদত্ত হয় ভারতের প্রত্যেকটি রাষ্ট্রভাষায় রচিত অসামান্য সাহিত্যকীর্তিগুলির সম্মাননারূপে। এক বছরের আলোচনা, পর্যালোচনা ও নির্বাচনের পর এই পুরস্কার ঘোষিত হয়।

যেই ভাষা গুলি ভারতীয় সংবিধান দ্বারা অনুমোদিত সেই সব ভাষায় সাহিত্য অকাদেমী পুরস্কার প্রদত্ত হয় এবং সেগুলি হল - অসমীয়া, বাংলা, ডোগরি, ইংরেজি, গুজরাতি, হিন্দি, কন্নড়, কাশ্মিরি, কোঙ্কণি, মৈথিলি, মলায়লাম, মইথেই, মরাঠি, নেপালি, ওড়িয়া, পঞ্জাবি, রাজস্থানী, সংস্কৃত, সিন্ধি, তামিল, তেলুগু ও উর্দু।

এই পুরস্কারগুলি ভারতীয় সাহিত্য-মণীষার স্বীকৃতি এবং ভারতীয় সাহিত্যের পৃষ্ঠপোষক। ভারতীয় সাহিত্যের নতুন নতুন ধারা ও আন্দোলনকেও এই পুরস্কারগুলি স্বীকৃতি জানায়। এগুলি সমকালীন সাহিত্যরুচির প্রতিফলক এবং এগুলি ভারতীয় বোধের জন্মদাতা।

সঠিক অনুচ্ছেদ শিরোনাম কোনটি?
titleA. আনন্দ কুমারস্বামী ফেলোশিপ
titleB. পুরস্কার
titleC. অন্যান্য সম্মাননা
titleD. অনুবাদ পুরস্কারসমূহ
উত্তর: titleB
ফেমিনা মিস ইন্ডিয়া ওয়ার্ল্ড ২০১৫ এর খেতাব অর্জন করার পর ভারত এ মিস ওয়ার্ল্ড ২০১৫, ৬৫তম সংস্করণ মিস ওয়ার্ল্ড প্রতিযোগিতার প্রতিনিধিত্ব করেন। তিনি মাল্টিমিডিয়া পুরস্কারে শীর্ষ পাঁচের মধ্যে, জনগণের পছন্দের পুরস্কারে শীর্ষস্থানীয়, ওয়ার্ল্ড ফ্যাশন ডিজাইনার ড্রেস অ্যাওয়ার্ডে শীর্ষ ১০, বিউটি উইথ আ পারপেজ পুরস্কারে ২৫, প্রতিভা উপ-প্রতিযোগিতায় শীর্ষ ৩০ এবং শীর্ষ মডেলটিতে শীর্ষ ৩০ এ ছিলেন। 

সঠিক অনুচ্ছেদ শিরোনাম কোনটি?
titleA. অভিনয় ক্যারিয়ার
titleB. ফেমিনা মিস ইন্ডিয়া ২০১৫
titleC. জীবনের প্রথমার্ধ
titleD. মিস ওয়ার্ল্ড ২০১৫
উত্তর: titleD
যৌনসঙ্গম বা অন্যান্য যৌন কর্মকাণ্ড বিভিন্ন যৌন উদ্দীপক উপাদান (শারীরিক উদ্দীপক বা মানসিক উদ্দীপক) দ্বারা পরিবেষ্টিত হতে পারে, যার মধ্যে বিভিন্ন যৌন অবস্থান বা যৌন আসন বা বিভিন্ন যৌন-সহায়ক খেলনা অন্তর্গত। কিছু যৌন কর্মকাণ্ডে পূর্বরাগ অগ্রগামী হতে পারে, যা প্রায়শই সঙ্গীদেরকে যৌন উত্থানের দিকে পরিচালিত করে, যার ফলস্বরূপ লিঙ্গত্থান ঘটে বা যোনির প্রাকৃতিক সিক্ততা ঘটে। এছাড়াও মানুষকে সাধারণত যৌনসঙ্গমে চুম্বন, যৌন উদ্দীপক স্পর্শ, বা আলিঙ্গনের মাধ্যমে সন্তুষ্ট বা পরিতৃপ্ত হতে দেখা যায়।

অধিকাংশ স্তন্যপায়ী প্রানিতে, প্রজনন অঙ্গসমুহ ও স্নায়ুব্যবস্থার কিছুসংখ্যক বর্তনী বিপরীত লিঙ্গের সঙ্গে যৌনমিলনের জন্য বিশেষভাবে সংগঠিত হয়ে থাকে। যৌনমিলন কিছু সহজাত যৌন স্বয়ংক্রিয় ও অনৈচ্ছিক প্রতিক্রিয়ার একটি সফল ফলাফল হিসেবে প্রতিনিধিত্ব করেঃ এগুলো হলঃ শিশ্নত্থান, জরায়ুজ সিক্ততা, লর্ডোসিস আচরণ, নিশ্চলতা, অনুপ্রবেশ, পেল্ভিক সঞ্চালন ও বীর্যপাত। এই মিলনাত্মক স্বয়ংক্রিয় ও অনৈচ্ছিক প্রতিক্রিয়াগুলো হরমোন দ্বারা নিয়ন্ত্রিত এবং যৌন ফেরোমোনের সহায়তায় পরিচালিত হয়। মানুষসহ প্রাইমেট-বর্গের সকল প্রানিতে, বেশ কিছু জৈবিক উপাদান যেগুলো যৌনমিলন নিয়ন্ত্রণ করে সেগুলো বিশেষভাবে পরিবর্তিত হয়েছে। যৌনমিলনের স্নায়বিক নিয়ন্ত্রণের এই পরিবর্তনগুলো হোমিনিডি গণের নারী প্রজাতির মাঝে বিশেষভাবে প্রত্যক্ষ করা যায়। অ-প্রাইমেট নারী প্রজাতিরা তাদের রজঃকালীন সময়ই শুধুমাত্র মিলন করে থাকে, কিন্তু মানুষের ক্ষেত্রে নারীদের রজঃচক্রের যে কোন সময়ই যৌনসঙ্গম সঙ্ঘটন সম্ভব। যৌন ফেরোমোনসমূহ সঙ্গমের স্বয়ংক্রিয় ও অনৈচ্ছিক প্রতিক্রিয়ায় সহায়তা করে, কিন্ত মানুষের ক্ষেত্রে, ফেরোমোন সনাক্তকরণের ক্ষমতা অকার্যকর হয়ে থাকে, এবং শুধুমাত্র বাদবাকি প্রতিক্রিয়াগুলো তাদের ক্ষেত্রে কার্যকর থাকে। অ-প্রাইমেট নারী প্রানিরা নিজেদের অন্তর্ভেদী লর্ডোসিস আসনে রেখে নিশ্চল অবস্থায় বিদ্যমান থাকে, কিন্তু এই মিলনাত্মক স্বয়ংক্রিয় ও অনৈচ্ছিক মোটর প্রতিক্রিয়াগুলো মানব নারীদের ক্ষেত্রে আর কার্যকর থাকে না। স্তন্যপায়ীদের হরমোন ও ফেরোমোন নিয়ন্ত্রিত অনৈচ্ছিক যৌনমিলনের বিপরীতে, মানব যৌনসংগম প্রায় পুরোটাই একটি স্বেচ্ছাপ্রণোদিত ও শিখন-অর্জিত কর্মকাণ্ড যা যৌন পুরস্কার প্রাপ্তির উদ্দেশ্যে (উদাহরণঃ আনন্দ বা বংশবৃদ্ধি) সঙ্ঘটিত হয়।

সঠিক অনুচ্ছেদ শিরোনাম কোনটি?
titleA. ধর্মীয় ব্যাখ্যা
titleB. নিরাপদ যৌনতা ও জন্ম নিয়ন্ত্রণ
titleC. উদ্দীপনা
titleD. প্রেমের সম্পর্ক
উত্তর: titleC
২০১৪ সালের ১৫ নভেম্বর রাজশাহী বিশ্ববিদ্যালয়ের সমাজবিজ্ঞান বিভাগের শিক্ষক শফিউল ইসলাম, রাজশাহী শহরে তার বাড়ি যাওয়ার পথে, কিছু তরুণের দ্বারা ধারালো অস্ত্রের সাহায্যে গুরুতর আহত হন। তিনি বাউল মতবাদেরঅনুসারী ছিলেন। তাকে রাজশাহী মেডিক্যাল কলেজ এবং হাসপাতালে নেওয়ার পর, তিনি মৃত্যুবরণ করেন। চরমপন্থী মুসলিম গ্রুপ 'আনসার আল ইসলাম বাংলাদেশ-২' এর দায় স্বীকার করে, সামাজিক যোগাযোগ মাধ্যমের ওয়েবসাইটে তারা ঘোষণা দেয় যে, "আমাদের মুজাহিদীনরা (যোদ্ধা) আজ এক মুরতাদ (ইসলাম ত্যাগকারী) কে তার প্রাপ্য সাজা দিয়েছে। এই মুরতাদ নারী শিক্ষার্থীদের তার বিভাগে 'বোরকা' পড়তে নিষেধ করত।" সেই ওয়েবসাইটি বাংলাদেশ জামায়াতে ইসলামী দ্বারা পরিচালিত একটি পত্রিকার সুত্র ধরে আরো একটি তথ্য উল্লেখ করে যে, "অধ্যাপক শফিউল ইসলাম, বিভাগীয় প্রধান হবার পর তার শিক্ষকদের নির্দেশনা দেন যে, যাতে তারা ক্লিন শেভ থাকেন এবং কুর্তা পায়জামা পরিধান না করেন। তার ক্লাসে ছাত্রীদের বোরকা পরিধান করায় নিষেধাজ্ঞা থাকায়, তারা ইচ্ছার বিরুদ্ধে বোরকা ত্যাগ করেন।

শফিউল ইসলামের একজন কলিগের সুত্রানুসারে, অধ্যাপক ইসলাম বিদ্বেষী ছিলেন না, কিন্তু নারীদের; বোরকার ন্যায় সম্পুর্ণ মুখ আচ্ছাদনকারী পোষাক পরিধান করতে নিষেধ করতেন। কারণ তিনি বিশ্বাস করতেন, পরীক্ষার সময় বোরখার সুবিধা নিয়ে তারা নকল করতে পারে।

সঠিক অনুচ্ছেদ শিরোনাম কোনটি?
titleA. নিত্যরঞ্জন পাণ্ডে
titleB. শফিউল ইসলাম
titleC. হুমায়ুন আজাদ
titleD. সানিউর রহমান
উত্তর: titleB
গাড়াগ্রাম ইউনিয়নের গড় সাক্ষরতা হার ৪৭.৮%। তার মধ্যে নারী শিক্ষার হার ৪৩.৭% এবং পুরুষ শিক্ষার হার ৫১.৮%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ শরীফাবাদ সরকারী প্রাথমিক বিদ্যালয়, শরীফাবাদ হাই স্কুল এন্ড কলেজ,গাড়াগ্রাম দ্বি মূখী উচ্চ বিদ্যালয়, আহম্মেদ হোসেন পন্ডিত মেমোরিয়াল বিদ্যানিকেতন উল্লেখযোগ্য।

সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. শিক্ষা ও সংস্কৃতি
titleC. জনসংখ্যা
titleD. অর্থনীতি ও যোগাযোগ
উত্তর: titleB
২০১৪ সালের "" চলচ্চিত্র প্রযোজনার পর "পাসওয়ার্ড" শাকিব খানের প্রযোজিত দ্বিতীয় চলচ্চিত্র।

২০১৯ সালের ০১ মার্চ ঢাকায় "পাসওয়ার্ড" চলচ্চিত্রের মহরত অনুষ্ঠিত হয়। পরে, এদিনই ঢাকার প্রিয়াঙ্কা শুটিং স্পটে চলচ্চিত্রটির আনুষ্ঠানিক চিত্র ধারণ শুরু হয়। প্রথমদিন শুটিংয়ে অংশগ্রহণ করেন বুবলি ও ইমন। এছাড়া, ৫ মার্চ শুটিংয়ে অংশগ্রহণ করেন শাকিব খান। পরে, এদিনই সকাল ৭ টায় এফডিসির একটি ফ্লোরে শুটিংয়ে অংশ নেন শাকিব খান ও বুবলী। পরদিন, ৬ মার্চ সকাল ১০ টা পর্যন্ত টানা ২৭ ঘণ্টা শুটিং করেন তারা, সঙ্গে ছিল চলচ্চিত্রটি পুরো ইউনিট।

চলচ্চিত্রের "ঈদ মোবারক" শিরোনামের একটি গান বিএফডিসির ২নং ফ্লোরে চিত্র ধারণ করা হয়, এবং বাকী তিনটি গানের চিত্র ধারণ করা হয় তুুরস্কের রাজধানী ইস্তাম্বুল, আলাতোনিয়া, কাপাডোকিয়া, পামুকালের বিভিন্ন স্থানে।

সঠিক অনুচ্ছেদ শিরোনাম কোনটি?
titleA. প্রচারণা
titleB. মুক্তি
titleC. সমালোচনা
titleD. প্রযোজনা
উত্তর: titleD
ইংরেজ শাসনামলের স্মৃতি বিজড়িত পলাশবাড়ী; তাদের শাসনামলে নানা সংগ্রাম ও বিদ্রোহ এ অঞ্চলে সংঘটিত হয়েছে। পলাশবাড়ী আদিতে কেমন ছিল সে বিষয়টি প্রথমে আলোচনা করা দরকার। বিভিন্ন সূত্র থেকে এ ব্যাপারে বেশ কিছু ধারণা পাওয়া যায়। পলাশবাড়ী উপজেলার মুল ভূ-খন্ড নদীর তলদেশে ছিল কালক্রমে নদীবাহিত পলিতে ভরাট হয়। ১৭৮৭ সালের ভয়াবহ বন্যা এবং ১৮৯৮ সালের শক্তিশালী ভূমিকম্পের ফলে বৃহত্তর রংপুর ও বগুড়া অঞ্চলের ভূ-প্রকৃতির যথেষ্ট পরিবর্তন ঘটে।

মোঘল সম্রাট আকবরের সভা পণ্ডিত আবুল ফজল প্রণীত আইন-ই-আকবরী নামক গ্রন্থে আকবরের শাসন পদ্ধতি ছাড়াও তার শাসনামলে রাজ্যের সীমানা এবং মহাল সমূহের বিবরণ পাওয়া যায়। ‘আইন-ই-আকবরী গ্রন্থে ঘোড়াঘাট সরকারের আওতাধীন যে ৮৪টি মহালের বিবরণ রয়েছে তাতে গাইবান্ধা নামে কোন মহালের নাম নেই। সেখানে নামান্তরে বালকা (বেলকা), বালাশবাড়ী (পলাশবাড়ী), তুলশীঘাট, সা-ঘাট (সাঘাটা), বেরী ঘোড়াঘাট, কাটাবাড়ী আলগাঁ ইত্যাদি নাম দেখা যায়। এ থেকে বলা যায় ষোড়শ শতাব্দীতেও গাইবান্ধা কোন উল্লেখযোগ্য ভূখন্ড হিসাবে পরিগণিত হয়নি। ষোড়শ শতাব্দীরও আগে থেকে ঘোড়াঘাট ছিল একটি উল্লেখযোগ্য প্রশাসনিক  কেন্দ্র। সমগ্র ভারতবর্ষে ইংরেজ বিরোধী তথা ভারতের স্বাধীনতা আন্দোলন যখন তীব্র আকার ধারণ করে সেই সময় ১৯২১ সালে ২০শে আগস্ট স্থানীয় নেতৃবৃন্দ এক বিরাট জনসভা থেকে স্বাধীন পলাশবাড়ী স্টেটের ঘোষণা দেন। তাছাড়া ১৯৭১ সালে স্বাধীনতা যুদ্ধে পলাশবাড়ীর গৌরবময় অবদান উল্লেখযোগ্য। শুধু তাই নয় নিপীড়িত মানুষের অধিকার অর্জন, অন্যায়ের বিরুদ্ধে প্রতিবাদসহ গণমানুষের যে কোন দাবীর বিষয়ে পলাশবাড়ী উপজেলা সর্বদাই অগ্রণী ভূমিকা পালন করেছে। ১৯২১ সালে সেই স্বাধীনতা ঘোষণার পর এক মাস যাবত পলাশবাড়ী প্রকৃত প্রস্তাবে একটি স্বাধীন ও সার্বভৌম ষ্টেটে পরিণত হয়েছে। পরবর্তীকালে অবশ্য ইংরেজ সরকার স্বাধীনতা আন্দোলনকারীদের গ্রেফতার এবং সার্বভৌম ব্যবস্থাপনাকে ভণ্ডুল করে দেয়। তা সত্ত্বেও পলাশবাড়ীর জনগণকে পরিপূর্ণ স্বাধীনতার আকাঙ্ক্ষা থেকে পিছু হটানো সম্ভব হয় নি। পলাশবাড়ী থানার নামকরণ সম্পর্কে তেমন কোন তথ্য উদঘাটন করা সম্ভব হয়নি। তবে এই থানা সৃষ্টির পিছনে স্বাধীন পলাশবাড়ী আন্দোলন কাজ করেছে। স্বাধীন পলাশবাড়ী আন্দোলন নস্যাৎ করার পরেই গোবিন্দগঞ্জ থানার উত্তরাংশে পলাশবাড়ী উপজেলা স্থাপিত হয়। এই উপজেলায় দুর্গাপুরের জমিদার কর্তৃক খননকৃত ১০১ টি দীঘি জমিদারদের জনহিতৈষী কর্মকান্ডের স্বাক্ষর বহন করে। এই দীঘিগুলো সংস্কার অভাবে দীর্ঘদিন যাবত ব্যবহারের অযোগ্য হয়ে পড়েছে। তবে এখনও দীঘিগুলো জমিদারদের কীর্তির স্বাক্ষর বহন করে। রানীর দীঘি, ধোপার দীঘি, খিরকিদুয়ার, নাপিতের দীঘি প্রভৃতি নাম লোক মুখে শোনা যায়। বর্তমানে এই উপজেলাটি সরকারী নীতিমালায় উপজেলা নামকরণ হয়েছে। যা পলাশবাড়ী উপজেলা নামে পরিচিত।

সঠিক অনুচ্ছেদ শিরোনাম কোনটি?
titleA. নামকরণ
titleB. ইতিহাস
titleC. জনসংখ্যার উপাত্ত
titleD. অর্থনীতি
উত্তর: titleA
২০০৬ সালের রাজ্য বিধানসভা নির্বাচনে, সিপিআই (এম) এর রবি লাল মৈত্র গোপীবল্লভপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী 
তৃণমূল কংগ্রেসের স্বপন পাত্রকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর ভবানী শঙ্কর হাতিয়াল ২০০১ সালে তৃণমূল কংগ্রেসের সাম্য মান্ডিকে পরাজিত করেন। সিপিআই (এম) এর রানা শক্তি ১৯৯৬ সালে কংগ্রেসের রেখা রানী মাহাতো পরাজিত করেন। সিপিআই (এম) এর অতুলচন্দ্র দাস ১৯৯১ সালে কংগ্রেসের প্রসূন সারঙ্গীকে পরাজিত করেন। সিপিআই (এম) এর সুনিল দে ১৯৮৭ সালে কংগ্রেসের বিজয় কুমার সাহু এবং ১৯৮২ সালে নির্দলের সন্তোষ রানাকে পরাজিত করেন। নির্দলের সন্তোষ রানা ১৯৭৭ সালে সিপিআই (এম) এর অবনি ভূষণ সতপতিকে পরাজিত করেন।

সঠিক অনুচ্ছেদ শিরোনাম কোনটি?
titleA. নির্বাচনী ফলাফল
titleB. ২০১১
titleC. ১৯৭৭-২০০৬
titleD. এলাকা
উত্তর: titleC
১৯৬৩ সালে তৃতীয় শ্রেণী থেকেই তিনি গান করতেন। এরপর ১৯৬৭ সালে তিনি সিলেট বেতারে গান করেন। তার গানের ওস্তাদ ছিলেন গুরু বাবর আলী খান। লোকগানে ছিলেন বিদিত লাল দাশ। সুবীর নন্দী গানের জগতে আসেন ১৯৭০ সালে ঢাকা রেডিওতে প্রথম রেকর্ডিং এর মধ্য দিয়ে। প্রথম গান 'যদি কেউ ধূপ জ্বেলে দেয়' -এর গীত রচনা করেন মোহাম্মদ মুজাক্কের এবং সুরারোপ করেন ওস্তাদ মীর কাসেম। ৪০ বছরের দীর্ঘ ক্যারিয়ারে গেয়েছেন আড়াই হাজারেরও বেশি গান। বেতার থেকে টেলিভিশন, তারপর চলচ্চিত্রে গেয়েছেন অসংখ্য জনপ্রিয় গান। চলচ্চিত্রে প্রথম গান করেন ১৯৭৬ সালে আব্দুস সামাদ পরিচালিত "সূর্যগ্রহণ" চলচ্চিত্রে। ১৯৭৮ সালে আজিজুর রহমান পরিচালিত "অশিক্ষিত" চলচ্চিত্রে রাজ্জাকের ঠোঁটে তার গাওয়া 'মাস্টার সাব আমি নাম দস্তখত শিখতে চাই' গানটি জনপ্রিয়তা অর্জন করে। ১৯৮১ সালে তার একক অ্যালবাম "সুবীর নন্দীর গান" ডিসকো রেকর্ডিংয়ের ব্যানারে বাজারে আসে। তিনি গানের পাশাপাশি দীর্ঘদিন ব্যাংকে চাকরি করেছেন। এছাড়া তার "প্রেম বলে কিছু নেই", "ভালোবাসা কখনো মরে না", "সুরের ভুবনে", "গানের সুরে আমায় পাবে" (২০১৫) প্রকাশিত হয় এবং "প্রণামাঞ্জলী" নামে একটি ভক্তিমূলক গানের অ্যালবামও প্রকাশিত হয়।

সঠিক অনুচ্ছেদ শিরোনাম কোনটি?
titleA. প্রাথমিক জীবন
titleB. কর্মজীবন
titleC. চলচ্চিত্র
titleD. কর্ম
উত্তর: titleB
১৯৫৪ সালে পূর্ববাংলা নির্বাচনের সময় খান এমএলএ নির্বাচিত হয়েছিলেন । পরবর্তীতে ১৯৫৪ সালে তিনি এমপি নির্বাচিত হন। ১৯৭৩ সালে খান ফরিদপুর-১৪ (ভোট অঞ্চল নম্বর ২১৪), ( মাদারীপুর ) থেকে প্রথম জাতীয় সংসদ নির্বাচনে সংসদ সদস্য নির্বাচিত হন । তিনি মাদারীপুর আওয়ামী লীগের প্রতিষ্ঠাতা সদস্য ও সভাপতিও ছিলেন । ২০১৬ সালে তিনি স্বাধীনতা পদক পেয়েছিলেন ।

সঠিক অনুচ্ছেদ শিরোনাম কোনটি?
titleA. পুরস্কার ও সম্মাননা
titleB. কর্মজীবন
titleC. মৃত্যু
titleD. প্রাথমিক জীবন
উত্তর: titleB
২০১৪ সালের মহান শহিদ দিবসে (ফেব্রুয়ারি ২১, ২০১৪) যাত্রা শুরু হয় স্বেচ্ছায় রক্তদাতাদের সংগঠন বাঁধনের। 'একের রক্ত অন্যের জীবন, রক্তই হোক আত্মার বাঁধন' স্লোগানকে সামনে নিয়ে বিনামূল্যে রক্তের গ্রুপ নির্ণয়, স্বেচ্ছায় রক্তদানে উদ্বুদ্ধকরণ এবং বিনামূল্যে রক্তদান করে আসছে সংগঠনটি।

ক্লাবের শিল্পীরা বিভিন্ন সাংস্কৃতিক অনুষ্ঠানে গান পরিবেশন করে থাকে।

বিশ্ববিদ্যালয়ের ফটোগ্রাফি প্রেমিদের একটি গ্রুপ। যারা ফটোগ্রাফি নিয়ে খুব আগ্রহী মূলত তাদের নিয়েই এই ক্লাবটি চলমান।

বিশ্ববিদ্যালয়ের বিভিন্ন সাংস্কৃতিক অনুষ্ঠানে নাটক এবং নৃত্য ইত্যাদি পরিবেশন করে থাকে এই ক্লাবের শিল্পীরা।

সঠিক অনুচ্ছেদ শিরোনাম কোনটি?
titleA. বাঁধন - বশেমুরবিপ্রবি ইউনিট
titleB. সমালোচনা
titleC. একাডেমিক কার্যক্রম
titleD. ক্যাম্পাস
উত্তর: titleA
২০০৬ সালের বিধানসভা নির্বাচনে, সিপিআইয়ের সন্তোষ রানা ২২৩ নং মেদিনীপুর বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের রাম প্রসাদ তেওয়ারি কে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআইয়ের পূর্ণেন্দু সেনগুপ্ত ২০০১ সালে তৃণমূল কংগ্রেসের গৌরী ঘোষকে পরাজিত এবং ১৯৯৬ সালে কংগ্রেসের দীনেন রায়কে পরাজিত করেন। সিপিআইয়ের কামাক্ষা চরন ঘোষ ১৯৯১ সালে কংগ্রেসের রাজ কুমার মিশ্রকে, ১৯৮৭ সালে কংগ্রেসের সমীর রায়কে এবং ১৯৮২ সালে আইসিএসের সমীর রায়কে পরাজিত করেন। জনতা পার্টির বঙ্কিম বিহারী পাল ১৯৭৭ সালে সিপিআই এর কামাক্ষা ঘোষকে পরাজিত করেন।

সঠিক অনুচ্ছেদ শিরোনাম কোনটি?
titleA. ১৯৫৭-১৯৭২
titleB. নির্বাচনী ফলাফল
titleC. ১৯৭৭-২০০৬
titleD. এলাকা
উত্তর: titleC
১৯৮৬ বিশ্বকাপের মত ১৯৯০ বিশ্বকাপেও প্রতিটি স্কোয়াড ২২ সদস্য বিশিষ্ট ছিল। ইনজুরি আক্রান্ত খেলোয়াড়দের প্রতিস্থাপন করাতেও বৈধতা ছিল। দুইজন গোলরক্ষক: আর্জেন্টিনার আনহেন কমিজ্জো এবং ইংল্যান্ডের ডেভ বিস্যান্টকে ইনজুরির কারণে বদলি করা হয়। তাদের স্থানে বদলি হিসেবে আসেন আর্জেন্টিনার নেরি পুম্পিদো এবং ইংল্যান্ডের ডেভিড সিম্যান।

সঠিক অনুচ্ছেদ শিরোনাম কোনটি?
titleA. স্কোয়াডসমূহ
titleB. শেষ চারের সকলেই সাবেক চ্যাম্পিয়ন
titleC. বাছাই
titleD. ফলাফল
উত্তর: titleA
ডেল বার্ডেল রাইড এবং ক্যারল জয়েস রাইডের (বিবাহপূর্ব অ্যান্ডারসন) জ্যেষ্ঠ সন্তান স্যালি রাইড লস আঞ্জেলেসে জন্মগ্রহণ করেন। তাঁর এক সহোদর ছিলেন, ক্যারেন 'বিয়ার' রাইড, যিনি প্রেসবিটারিয়ান মন্ত্রী ছিলেন। মাতাপিতা উভয়েই গির্জার প্রেসবিটারিয়ানদের মধ্যে জ্যেষ্ঠ ছিলেন। রাইডের মাতা মহিলাদের সংশোধনী সুবিধার একজন স্বেচ্ছাসেবী কাউন্সেলর হিসেবে কাজ করতেন। তাঁর পিতা সান্তা মোনিকা কলেজে একজন রাষ্ট্রবিজ্ঞানের অধ্যাপক ছিলেন।

রাইড লস অ্যাঞ্জেলেসের ওয়েস্টলেক স্কুল ফর গার্লস থেকে বৃত্তি নিয়ে স্নাতক হওয়ার আগে পোর্তোলা জুনিয়র হাইতে পড়াশোনা করেছেন (বর্তমানে পোর্তোলা মিডল স্কুল) এবং তারপর বার্মিংহাম হাই স্কুল। বিজ্ঞানে তাঁর আগ্রহ ছাড়াও তিনি ছিলেন একজন জাতীয় স্তরের টেনিস খেলোয়াড়। তিনটে সেমিস্টারের জন্যে রাইড স্বার্থমোর কলেজে পড়েছেন, ইউনিভার্সিটি অফ ক্যালিফোর্নিয়া, লস অ্যাঞ্জেলেসে পদার্থবিজ্ঞান পাঠ্যক্রম নিয়েছিলেন এবং তারপর স্ট্যানফোর্ড বিশ্ববিদ্যালয়ে একজন জুনিয়র হিসেবে গিয়েছিলেন; স্নাতক উপাধি পেয়েছেন ইংরেজি এবং পদার্থবিজ্ঞানে। স্ট্যানফোর্ডে তিনি ১৯৭৫ খ্রিস্টাব্দে স্নাতকোত্তর উপাধি এবং ১৯৭৮ খ্রিস্টাব্দে আন্তঃকেন্দ্রীয় মাধ্যমের সঙ্গে রঞ্জন রশ্মির মিথস্ক্রিয়া নিয়ে পদার্থবিজ্ঞানে পিএইচডি অর্জন করেন। জ্যোতির্পদার্থবিজ্ঞান এবং মুক্ত ইলেক্ট্রন লেজার ছিল তাঁর বিশেষ অধ্যয়নের ক্ষেত্র।

সঠিক অনুচ্ছেদ শিরোনাম কোনটি?
titleA. প্রারম্ভিক জীবন
titleB. ব্যক্তিগত জীবন
titleC. এসটিএস-৪১-জি
titleD. নাসা-পরবর্তী কার্যকলাপ
উত্তর: titleA
১৯৬৭ সাল পর্যন্ত এডিডাস কেবল জুতাই বানিয়েছে। ১৯৬৭ সালে প্রথমবারের মত ট্র্যাকস্যুট বানায় তারা। এটি ছিল ফ্যানজ বিককেনবাউয়ের মডেলের ট্র্যাকস্যুট।

বিশ্বের সেরা এ্যাথলেটদের আস্থা অর্জন করেছিলেন এডলফ ডাসলার। এ্যাথলেটদের কাছ থেকে তিনি শুনতেন তাদের কি প্রয়োজন, কোথায় অসুবিধা। এসবের প্রতিফলন থাকতো তার পণ্যে।

খেলোয়াড় এবং এ্যাথলেটদের জন্য জুতা হল, পোশাক হল এবার কি? ১৯৭০ সালের বিশ্বকাপে অফিসিয়াল ফুটবল ‘টেলস্টার’ সরবরাহ করে এডিডাস। সাদা-কালো টিভিতে যাতে সহজে চোখে পড়ে সেভাবেই তৈরি হয়েছিল বলগুলো। পরের বিশ্বকাপগুলোতেও বল সরবরাহ করে এডিডাস।

ক্রীড়াঙ্গণের অনেকের পায়ে পৌঁছে যায় এডিডাসের থ্রি-স্ট্রাইপ জুতা। আর্জেন্টিনার জাতীয় ফুটবল দলের পায়ে ওঠে এডিডাসের জুতা। এডিডাসের বুট পায়ে পর্বতারোহণ করেন পর্বতারোহী রেইনহোল্ড মেসনার, জিমন্যাস্ট নাদিয়া ফমেনিসি নিখুঁতভাবে ১০ স্কোর করতে থাকেন এডিডাস পায়ে।

সঠিক অনুচ্ছেদ শিরোনাম কোনটি?
titleA. মৃত্যু
titleB. দেউলিয়াত্বের দ্বারপ্রান্ত থেকে ফিরে আসা
titleC. পুমা এডিডাসের তিক্ত লড়াই
titleD. অন্যান্য ক্রীড়াসামগ্রী
উত্তর: titleD
আধুনিক উষ্ণ বায়ু বেলুন গুলোতে একটি তাপের উৎস থাকে। এড ইয়োস্ট এগুলোর প্রথম নির্মাণ করেন ১৯৫০ এর দশকে। তার কাজ প্রথম সফলতার মুখ দেখে ১৯৬০ সালের অক্টোবরের ২২ তারিখ। ১৯৬৭ সালে যুক্তরাজ্যে ব্রিস্টল বেল প্রথম আধুনিক উষ্ণ বায়ু বেলুন বানান। বর্তমানে উষ্ণ বায়ু বেলুন প্রধানত চিত্তবিনোদনের জন্য ব্যবহার করা হয়। উষ্ণ বায়ু বেলুন অনেক উচ্চতায় উড়তে পারে। ২০০৫ সালের নভেম্বরের ২৬ তারিখ ভিজয়পাথ সিংহানিয়া উষ্ণ বায়ু বেলুনে সবচেয়ে উঁচুতে ওড়ার কৃতিত্ব অর্জন করেন(২১০২৭ মিটার)। তিনি ভারতের মুম্বাই থেকে যাত্রা শুরু করে ২৪০ কিমি দূরবর্তী শহর মহারাষ্ট্রের পাঁচালে অবতরণ করেন। এর আগের রেকর্ড ছিল পার লিন্ডস্ট্র্যান্ড এর(১৯৮১১ মিটার)। ১৯৮৮ সালের জুনের ৬ তারিখ তিনি টেক্সাসের প্লানোতে এই উচ্চতায় আরোহণ করেছিলেন।

১৯৯১ সালের ১৫ জানুয়ারি "দ্য ভার্জিন প্যাসিফিক ফ্লায়ার" সবচেয়ে লম্বা দুরত্ব অতিক্রম করে উষ্ণ বায়ু বেলুন হিসেবে। এর মাধ্যমে লিন্ডস্ট্র্যান্ড এবং রিচার্ড ব্র্যান্সন ৭৬৭১.৯১ কিমি পাড়ি দিয়ে জাপান থেকে উত্তর কানাডায় গিয়ে পৌছান। এই বেলুনের খাম(এনভেলপ) ছিল তখন পর্যন্ত বেলুনের জন্য বানানো সবচেয়ে বড় খাম। এর আয়তন ছিল ৭৪০০০ ঘনমিটার। আন্ত-প্রশান্ত মহাসাগর যাত্রার জন্য বানানো এই প্যাসিফিক ফ্লায়ার সর্বোচ্চ গতির ইতিহাস গড়ে(ঘণ্টায় ২৪৫ মাইল)। সবচেয়ে বেশি সময় ভাসমান থাকার রেকর্ড ছিল সুইস মনোরোগবিদ বারট্রান্ড পিকার্ড এবং ব্রিটন ব্রায়ান জোন্স এর। তারা ব্রিইটলিং অরবিটার ৩ এ চড়েন, যা ছিল পুরো পৃথিবী পরিভ্রমণকারী প্রথম বেলুন। এই বেলুন সুইজারল্যান্ড থেকে ১৯৯৯ সালের ১ মার্চ যাত্রা শুরু করে কায়রোর ৩০০ মাইল দক্ষিণে মিশরের মরুভূমিতে মার্চের ২১ তারিখ রাত ১ঃ০২ এ অবতরণ করে।তাদের যাত্রাকাল ছিল ১৯ দিন,২১ ঘণ্টা এবং ৫৫ মিনিট। এই যাত্রা দুরত্ব,সময়কাল এর দিক থেকে ইতিহাস গড়ে। সবচেয়ে কম সময়ে পৃথিবী প্রদক্ষিণের রেকর্ড এরপর ভাঙ্গেন স্টিভ ফসেট। তিনি ২০০২ সালের ৩ জুলাই তার নিজের ষষ্ঠ চেস্টায় ৩২০ ঘণ্টা ৩৩ মিনিটে পুরো পৃথিবী একাই প্রদক্ষিণ করেন। এরপর ফেদর কোনিওখোভ ২০১৬ সালের ১১ থেকে ২৩ জুলাই পর্যন্ত নিজের প্রথম প্রচেস্টাতেই পৃথিবী পরিভ্রমণ করেন । তার যাত্রাকাল ছিল ২৬৮ ঘণ্টা ২০ মিনিট। তার বেলুনে জ্বালানি ছিল মিশ্র প্রকৃতির,গরম বাতাস এবং হিলিয়ামের মিশ্রণ। 

সঠিক অনুচ্ছেদ শিরোনাম কোনটি?
titleA. সামগ্রিক ভর
titleB. বর্তমান
titleC. ঝুড়ি
titleD. যুক্তরাস্ট্রে
উত্তর: titleB
আল কুরআনে বলা হয়েছে
"আমি মানুষকে তাদের পিতা-মাতার সাথে সদ্ব্যবহার করার জোর নির্দেশ দিয়েছি। যদি তারা তোমাকে আমার সাথে এমন কিছু শরীক করার জোর প্রচেষ্টা চালায়, যার সম্পর্কে তোমার কোন জ্ঞান নেই, তবে তাদের আনুগত্য করো না। আমারই দিকে তোমাদের প্রত্যাবর্তন। অতঃপর আমি তোমাদেরকে বলে দেব যা কিছু তোমরা করতে।" 
একটি হাদীসে ইসলামের নবী মুহাম্মদ বলেছেন, "মাতার পদতলে সন্তানের বেহেশত (স্বর্গ)"। তাছাড়া একটি হাদীসে আছে তা হল মাকে তিন বার সেবা করার পর বাবাকে এক বার সেবা করা।

সঠিক অনুচ্ছেদ শিরোনাম কোনটি?
titleA. কাব্য সাহিত্যে মা
titleB. মা দিবস
titleC. ইসলাম ধর্মে ‍মা
titleD. হিন্দু ধর্মে ‍মা
উত্তর: titleC